《谈生墨竹人拟夏卿点染石兰犹称独步予钦绝艺聊赠斯言》
明代·王廷陈

画师好手久寂寞，晚有谈子能孤鶱。心机妙入此君室，足迹遍孤诸王门。

自从屏障得汝笔，忽惊潇湘来我轩。更烦拂素写兰杜，灵均千古留芳魂。

作者简介：湖广黄冈人，字稚钦，王廷瞻兄。恃才放恣，甚至上树呼叫，馆师无如之何。正德十二年进士，选翰林庶吉士。因疏谏武宗南巡，罚跪受杖。时已授给事中，乃出为裕州知州。失职怨望，为上官所劾，罢归乡里。屏居二十余年，嗜酒纵倡为乐。达官贵人来家，蓬发跣足延见。时衣红纻窄衫，骑牛跨马，啸歌田野间。诗婉丽多风，文长于尺牍。有《梦泽集》。